Tyrnyauzas
Tyrnyauzas (rus. Тырныауз, karač. Тырныаўуз) – miestas Rusijoje, Kabardoje-Balkarijoje, Kaukazo kalnuose, Baksano upės slėnyje, 89 km į pietvakarius nuo Nalčiko; Elbruso rajono centras. Praeina Baksano–Elbruso plentas (pagrindinis kelias prie Elbruso kalno). Vystomas turizmas. Yra kultūros namai, liaudies amatų centras, krašto muziejus. 2010 m. 52,1 % gyventojų buvo balkarai, 23,2 % – rusai, 15,2 % – kabardinai.